ابي اعترافي يكون عبره لكل بنت انا عمري ٢٢
حبيت شخص لمده ثلاث سنوات طفش مني
وتركني انجرحت وتضايقت كنت ابي احد افضفض
له في احد مواقع التواصل الاجتماعي قعدت
اسولف على شخص وقعد يواسيني ومع الوقت
تطورت علاقتنا على اني مازلت اتذكر الي تركني
المهم اني بديت اتعلق فيه وهو يقولي من هالكلام
المعسول ماعليك منه هو مايحبك ويقول فيي
شعر ويسولف معي الين ماحبني على قوله انا عن
نفسي طرت من الفرحه قلت هذا الي بيعوضني
ويجبر خاطري هذا الي كنت ادور عنه دامت علاقتنا
ثلاث شهور الين ماجاني قبل شهر وقالي انا خطبت
عرفت انه يكذب قالها لي علشان يصرفني او علشان
طفش مني كنت مقتنعه بالحب الي قبل الزواج بس
الحين لا هذا كله كذب واوهام لاتخلين شخص عابر
يأذي قلبك ومشاعرك لاتسمحين لاحد انه يكسرك
والله العظيم كنت مقتنعه اني الي قاعده اسويه
غلط وكنت دايم ادعي بصلاتي اللهم اكفي بحلالك
عن حرامك واغنني بفضلك عمن سواك والحمدلله
ربي استجاب دعائي وابعدني عن الحرام وقبل
اسبوع اختي قالت لي انه فيه ناس من اهل زوجها
يبون يخطبوني الحمدلله استخرت وارتحت وانسان
خلوق ومحترم ماشاءالله والحمدلله على كل حال